Peter Higgs
Peter Ware Higgs CH FRS FRSE HonFInstP (29. maj 1929 – 8. april 2024) bio je britanski teoretski fizičar, profesor emeritus na Univerzitetu u Edinburghu i dobitnik Nobelove nagrade za rad na masi subatomskih čestica. Šezdesetih godina prošlog vijeka, Higgs je predložio da bi prekinuta simetrija u elektroslaboj teoriji mogla objasniti porijeklo mase elementarnih čestica općenito, a posebno W i Z bozona. Ovaj takozvani Higsov mehanizam, koji je predložilo nekoliko fizičara osim Higgsa otprilike u isto vrijeme, predviđa postojanje nove čestice, Higgsovog bozona, čije je otkrivanje postalo jedan od velikih ciljeva fizike. CERN je 4. jula 2012. godine najavio otkriće bozona na velikom hadronskom sudaraču. Higsov mehanizam općenito je prihvaćen kao važan činilac u Standardnom modelu fizike čestica, bez kojeg određene čestice ne bi imale masu.